laion/Wikipedia-Exotic huggingface dataset:
হেমনগর জমিদার বাড়ি

হেমনগর জমিদার বাড়ি বাংলাদেশের টাঙ্গাইল জেলার একটি দর্শনীয় স্থাপনা। এই দর্শনীয় স্থাপনাটি ঢাকা বিভাগের টাঙ্গাইল জেলার গোপালপুরের শিমলাপাড়া মৌজায় (বর্তমানে হেমনগর) অবস্থিত। জমিদার হেমচন্দ্র চৌধুরী এই জমিদারবাড়িটি নির্মাণ করেন (১৮৯০)। তিনি তার এলাকার মানুষকে কঠোর হাতে শাসন করতেন। জমিদারবাড়ি অতিক্রম করতে হলে তাদেরকে খালি পায়ে ক্রমাগত মাথা ঝুঁকিয়ে আনুগত্য প্রকাশের পাশাপাশি উল্টো হয়ে হাটতে হত। এসকল নিয়ম মানতে বাধ্য করা হত তাদের। হেমচন্দ্র চৌধুরী ১৮৮০ সালে (১২৮৬ বঙ্গাব্দ) মধুপুর উপজেলার আমবাড়িয়া রাজবাড়ি ত্যাগ করে গোপালপুর উপজেলার ঝাওয়াইল ইউনিয়নের সুবর্ণখালি গ্রামে নতুন রাজবাড়ি নির্মাণ করেন। তিনি সেখান থেকেই জমিদারি পরিচালনা শুরু করেন। সুবর্ণখালি ছিল যমুনা তীরের প্রসিদ্ধ নদীবন্দর। তখন কলকাতার সাথে সহজ যোগাযোগের কারণে সুবর্ণখালিতে আসাম ও কলকাতার স্টীমার আসতো। হেমচন্দ্র চৌধুরী সহ কয়েকজন হিন্দু জমিদারের উদ্যোগ ও প্রচেষ্টায় ১৯০৫ সালে ময়মনসিংহ হতে জগন্নাথগঞ্জ ঘাট পর্যন্ত রেলওয়ে লাইন সম্প্রসারণ করা হয়। যা রেল ও স্টীমার যোগে ঢাকার সাথে কলকাতার যোগাযোগকে সহজ করে তোলে। হেমবাবু সুবর্ণখালি হতে সরিষাবাড়ি উপজেলার জগন্নাথগঞ্জ ঘাট পর্যন্ত পাঁচ কিলোমিটার সড়কে হেরিংবন্ড করে টমটম বা পালকিতে যাতায়াতের ব্যবস্থা করেন। জানা যায়, এটিই গোপালপুর উপজেলার প্রথম পাঁকা সড়ক। ঊনবিংশ শতাব্দির শেষ দশকে যমুনার করাল গ্রাসে বিলীন হয় সুবর্ণখালি নদীবন্দর ও হেমচন্দ্রের রাজবাড়ি। সুবর্ণখালি ঐতিহ্য হারিয়ে আজ সোনামুই/সোনামুখী নাম ধারণ করে টিকে আছে। এছাড়াও জমিদার হেমচন্দ্র চৌধুরীর আরেকটি বাড়ি ছিল যা ময়মনসিংহ জেলার ত্রিশাল থানার বৈলর ইউনিয়নে অবস্থিত। হেমচন্দ্র চৌধুরী ১৮৯০ সালে (১২৯৬ বঙ্গাব্দ) শিমলাপাড়া মৌজায় নতুন একটি দ্বিতল রাজপ্রাসাদ নির্মাণ করেন। এটি সুবর্ণখালি থেকে তিন কিলোমিটার পূর্ব-দক্ষিণে অবস্থিত। উঁচু ও প্রসস্থ দেওয়ালে ঘেরা বাড়ির ভেতরে সুপেয় পানির জন্য একাধিক কূপ খনন করা হয়েছিল। সেখানে ছিল চিড়িয়াখানা, পূজাম-প, হাতিশালা ও ফুলের বাগান। পরীর দালানের সামনেই ছিল দ্বিতল নাটঘর। বাড়িটির ভেতরে ও সামনে রয়েছে পাকা সান (ইট ও সুরকির) বাঁধানো ঘাটসহ বিশাল পুকুর (দিঘি)। পরীর দালানের আশেপাশে স্বজনদের জন্য সান বাঁধা ঘাট সহ দিঘি ও পাকা বাড়িঘর নির্মাণ করা হয়েছিল। ভবনের দেয়াল, পিলার, ফটকে রঙ্গিন কাঁচ ব্যবহার করে ফুল, তারা, গাছ ইত্যাদি তৈরি করা হয়েছে। অত্যন্ত কারুকার্য মণ্ডিত, দামি কড়ি ও অপূর্ব পাথরে মোড়ানো অগ্রভাগে দুইটি পরীর ভাস্কর্যসমৃদ্ধ বাড়িটি লতাপাতার অপরুপ নকশায় তৈরি। দিল্লী ও কলকাতার কারিগর ও রাজমিস্ত্রি দিয়ে ইটসুরকির তৈরি বাড়িটি দেখে মনে হয় যেন শিল্পকর্ম। ৬০ একর জায়গার উপর শত কক্ষবিশিষ্ট এ বাড়িটিকে ডাকা হয় পরীর দালান নামে। এই জমিদারবাড়ির মূল ভবনটি বর্তমানে হেমনগর কলেজ করা হয়েছে। রাজবাড়ির অদুরে দক্ষিণদিকে গড়ে ওঠে বিশাল (হেমনগর বাজার) হাট। এলাকাটি হেমচন্দ্র চৌধুরীর নামানুসারে হেমনগর নামে নামকরণ করা হয়েছিল। বর্তমানে (১৯৮৯ সালে) বাড়িটিতে একটি মহাবিদ্যালয় (ডিগ্রী কলেজ) স্থাপন করা হয়েছে। জমিদার বাড়ি সাইফুল ইসলাম (৩১ জুলাই ২০১৫)। "৭০ বছর পর শেকড়ের সন্ধানে"। dailynayadiganta.com। দৈনিক নয়া দিগন্ত। সংগ্রহের তারিখ অক্টোবর ৩১, ২০১৬।  উইকিমিডিয়া কমন্সে হেমনগর জমিদার বাড়ি সংক্রান্ত মিডিয়া রয়েছে।
ভার্লাম শালামভ

ভার্লাম তিখোনোভিচ শালামভ (রুশ: Варла́м Ти́хонович Шала́мов) (১লা জুলাই, ১৯০৭–১৭ই জানুয়ারি, ১৯৮২) একজন বিখ্যাত রুশ লেখক, কবি ও সাংবাদিক ছিলেন। তিনি সোভিয়েত আমলে রাজনৈতিক বন্দী হিসেবে সাইবেরিয়ার কুখ্যাত গুলাগ ক্যাম্প কোলিমা-তে (Kolyma) এক যুগের অধিক সময় সশ্রম কারাদন্ড ভোগ করেন। এই অভিজ্ঞতা অবলম্বনে তিনি কোলিমার গল্প (Kolyma Tales) নামক একটি বই লিখেন যা গুলাগ সাহিত্যের ক্লাসিক হিসেবে স্বীকৃত। শালামভের জন্ম রাশিয়ার ভলোগ্‌দা অঞ্চলে এক ধর্মীয় পরিবারে। ১৯২৬ সালে তিনি আইনশাস্ত্র পড়তে মস্কো সরকারী বিশ্ববিদ্যালয়ে চলে যান। স্তালিন-বিরোধী কার্যকলাপে লিপ্ত থাকার কারণে সোভিয়েত সরকার ১৯২৯ সালে তাকে তিন বছরের জন্য উরাল পর্বতমালায় কারাদণ্ড প্রদান করে। ১৯৩২ সালে তিনি মস্কোতে প্রত্যাবর্তন করে সাংবাদিকতা পেশায় যোগ দেন এবং গল্প-প্রবন্ধ লেখা শুরু করেন। ১৯৩৭ সালে স্তালিনের ভয়াল মহাশুদ্ধিকরণ (Great Purge) অভিযানের প্রারম্ভে শালামভ পুনরায় গ্রেফতার হন। এবার তাকে সুদূর কোলিমা-তে ৫ বছরের জন্য নির্বাসন দেয়া হয়। ১৯৪৩ সালে তাকে আরো ১০ বছরের সাজা দেয়া হয়। তার অপরাধ ছিল তিনি ইভান বুনিন-কে একজন "মহান রুশ লেখক" হিসেবে আখ্যায়িত করেছিলেন। বরফাচ্ছন্ন কোলিমার প্রচন্ড শৈত্যে বন্দীদের দিয়ে অমানুষিক পরিশ্রম করানো হয়। শালামভ স্বর্ণখনি ও কয়লাখনিতে কাজ করেন এবং ক্যাম্প থেকে পালিয়ে যাবারও চেষ্টা করেন। ১৯৪৬ সালে অতিশয় দুর্বল অবস্থায় চলে যাবার পর এক ডাক্তার তাকে ক্যাম্পের হাসপাতালে চাকুরি দিয়ে তার জীবন রক্ষা করেন। ১৯৫১ সালে ছাড়া পেয়ে গেলেও হাসপাতালের কাজ চালিয়ে যান ১৯৫৩ সালে স্তালিনের মৃত্যু পর্যন্ত। এ সময়ে বরিস পাস্তের্নাক তার লেখার প্রশংসা করেন। ১৯৫৬ সালে পুনরায় মস্কোতে ফিরে এসে সাংবাদিকতা শুরু করেন। কিন্তু এতদিনে তার স্বাস্থ্য সম্পূর্ণই ভেঙ্গে পড়াতে তিনি পেনশন লাভ করেন। অন্যান্য লেখালেখির পাশাপাশি সুদীর্ঘ ২০ বছর তিনি কোলিমার গল্প-র পান্ডুলিপি লিখে যান। পাস্তের্নাক ও সল্‌ঝেনিত্‌সিনের মতো লেখকদের সাথে তার পরিচয় হয়। ১৯৬৬ সাল থেকে কোলিমার গল্প অল্প অল্প করে পশ্চিমা বিশ্বে প্রকাশিত হতে থাকে। ১৯৭০-এর দশকে এসে অপ্রত্যাশিতভাবে তিনি গ্রন্থটিকে ত্যজ্য করে দেন। অনেকের মতে সোভিয়েত সরকারের চাপের মুখে তিনি এটি করতে বাধ্য হন। ভগ্ন স্বাস্থ্যে জীবনের শেষ কটি বছর তিনি এক প্রৌঢ়নিবাসে অতিবাহিত করেন। ১৯৮২ সালে তিনি মৃত্যুবরণ করেন। কোলিমার গল্প-র সম্পূর্ণ সংস্করণ ১৯৭৮ সালে লন্ডন থেকে মুদ্রিত হয়। অবশেষে ১৯৮৭ সালে মিখাইল গর্বাচভের শাসনামলে বইটি রাশিয়াতেও প্রকাশ পায়। গ্রন্থটি স্তালিনের শাসনের নিষ্ঠুরতার একটি প্রামান্য দলিল এবং বিংশ শতকের শ্রেষ্ঠ রুশ গল্পগুচ্ছের অন্যতম। "Varlam Shalamov | Russian author | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  "Varlam Shalamov"। New York Review Books (ইংরেজি ভাষায়)। সংগ্রহের তারিখ ২০২২-০১-১২।  biography, dokuments and documentations on Varlam Shalamov ওয়েব্যাক মেশিনে আর্কাইভকৃত ২৭ ডিসেম্বর ২০০৮ তারিখে
বালিগাঁও ইউনিয়ন, ফেনী সদর

বালিগাঁও বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন। ২০১৪ সালের হিসেব মতে বাঁলিগাও ইউনিয়নের মোট ভাটার সংখ্যা ২৪০০০ এরও বেশি।[তথ্যসূত্র প্রয়োজন] ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঞা উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত। বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল: মরুয়ার চর কাতালিয়া মধুয়াই চর মধুয়াই বালিগাঁও আকরামপুর সুন্দরপুর বেতাগাঁও হকদি উত্তর হকদি চর হকদি চর হুজুরি বক্স বাজার ধুমসাহাদ্দা বাঁলিগাও ইউনিয়নের মোট ওয়ার্ড সংখ্যা ৯টি। সেগুলো হলো: ধুমসাদ্দা চরমধুয়াই মধুয়াই আক্রামপুর, কুরুচিয়া হকদি চরহকদি/চরহুজুরি সুন্দরপুর বেতাগাঁও, ডোমরা কাতালিয়া, মরুয়ারচর বালিগাঁও উচ্চ বিদ্যালয় মধুয়াই উচ্চ বিদ্যালয় ধুমসাহাদ্দা উচ্চ বিদ্যালয় সুন্দরপুর উচ্চ বিদ্যালয় হকদি উচ্চ বিদ্যালয় আফতাব বিবি সিনিয়র ফাজিল (ডিগ্রী) মাদ্রাসা ফকির হাট উচ্ছ বিদ্যালয় সুন্দরপুর সফিকিয়া দাখিল মাদ্রাসা কাতালিয়া সরকারি প্রাথমিক বিদ্যালয় পূর্ব কাতালিয়া দারুল উলুম হোসাইনিয়া মাদরাসা। উত্তর মধুয়াই জামেয়া ওসমানিয়া মহিপাল থেকে সার্কিট হাউজ রোড় হয়ে অটোতে করে প্রায় ৩ কিলোমিটারের মধ্যে বালিগাঁও ইউনিয়নের অবস্থান। ১. ডাকাতিয়া নদী ২.আফতাব বিবির হাট খাল ৩. ছোট ফেনী নদী ১.সুন্দরপুর বাজার ২.আপতাব বিবির হাট ৩.মিয়ার বাজার ৪.ফকির হাট ৫.কাতালিয়া ৬.বক্স বাজার ৭.হেক্কার দোকান ৮.দঃ মরূয়ারচর ৯.ধুমসাদ্দা বাজার ১০.চাওড়া পুকুর পাড় বালিগাঁও স্কুল গায়েবী মসজিদ সুন্দরপুর সুন্দরপুর গ্যাস ফিল্ড ডলফিনের চর ও ফেনী সদর উপজেলা ফেনী সদর থানা ফেনী জেলা
গোপালপুর (দ্ব্যর্থতা নিরসন)

গোপালপুর বলতে বোঝানো যেতে পারে: গোপালপুর উপজেলা - বাংলাদেশের টাঙ্গাইল জেলার একটি উপজেলা। গোপালপুর, ওড়িশা, ভারত - ভারতের ওড়িশা রাজ্যের গঞ্জাম জেলার একটি শহর। গোপালপুর বন্দর - ভারতের পূর্ব উপকূলের রাজ্য ওড়িশার একটি ছোট সমুদ্র বন্দর। গোপালপুর গণহত্যা - নাটোর জেলার লালপুর উপজেলার অন্তর্গত গোপালপুর সদরে ১৯৭১ সালে সংঘটিত গণহত্যা গোপালপুর, বাংলাদেশ - বাংলাদেশের টাঙ্গাইল জেলার গোপালপুর উপজেলার অন্তর্গত একটি ছোট শহর। গোপালপুর পৌরসভা - বাংলাদেশের টাঙ্গাইল জেলার গোপালপুর উপজেলার একটি পৌরসভা। গোপালপুর পৌরসভা, নাটোর - বাংলাদেশের নাটোর জেলার লালপুর উপজেলার একটি পৌরসভা। গোপালপুর ইউনিয়ন (দ্ব্যর্থতা নিরসন পাতা) - 'গোপালপুর ইউনিয়ন' নামে বাংলাদেশে মোট ৮টি ইউনিয়ন রয়েছে। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং চারটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা মার্চ থেকে এপ্রিল ২০১৭-এ অনুষ্ঠিত হয়। ওয়েস্ট ইন্ডিজ সভাপতি একাদশ টসে জিতে ব্যাটিংয়ের সিদ্ধান্ত নেয়। পাকিস্তান টসে জিতে ফিল্ডিংয়ের সিদ্ধান্ত নেয়। শাদাব খান (পাকিস্তান) ও রভম্যান পাওয়েল (ওয়েস্ট ইন্ডিজ) উভয়ই তার টি২০আই অভিষেক হয়। শাদাব খান (পাকিস্তান) একটি বোলার একটি টি২০আই মধ্যে অভিষেক তার চার ওভারে পূরণ করার জন্য সবচেয়ে লাভজনক পরিসংখ্যান রেকর্ড করা। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। ফখর জামান (পাকিস্তান) তার টি২০আই অভিষেক হয়। পাকিস্তান টসে জিতে ব্যাটিংয়ের সিদ্ধান্ত নেয়। জেসন মোহাম্মদ (ওয়েস্ট ইন্ডিজ) তার টি২০আই অভিষেক হয়। এভিন লুইস (ওয়েস্ট ইন্ডিজ) টি২০আইতে পাকিস্তানের বিপক্ষে যে কোনও ব্যাটসম্যান সর্বোচ্চ রান করেছিলেন। পাকিস্তান টসে জিতে ফিল্ডিংয়ের সিদ্ধান্ত নেয়। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। শাদাব খান (পাকিস্তান) তার ওডিআই অভিষেক হয়। এটি ওডিআইতে ওয়েস্ট ইন্ডিজের সর্বোচ্চ সফল রান তাড়া। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। বাবর আজম (পাকিস্তান) ওডিআইতে তার প্রথম ২৫ ইনিংসের পরে সবচেয়ে বেশি রান (১,৩০৬)। ওয়েস্ট ইন্ডিজ টসে জিতে ব্যাটিংয়ের সিদ্ধান্ত নেয়। পাকিস্তান টসে জিতে ফিল্ডিংয়ের সিদ্ধান্ত নেয়। ভেজা আউটফিল্ড এবং বৃষ্টির কারণে দ্বিতীয় দিন কেবল ১১.৩ ওভারের খেলাই সম্ভব হয়েছিল। মোহাম্মদ আব্বাস (পাকিস্তান), শিমরন হেটমায়ার ও ভিশল সিং (ওয়েস্ট ইন্ডিজ) সব তার টেস্ট অভিষেক হয়। ইউনুস খান (পাকিস্তান) পাকিস্তানের হয়ে প্রথম ব্যাটসম্যান হয়েছিলেন টেস্টে ১০,০০০ রান ও এই মাইলফলকটিতে পৌঁছানোর সবচেয়ে পুরনো খেলোয়াড়। সরফরাজ আহমেদ ও মিসবাহ-উল-হক (পাকিস্তান) টেস্টে যথাক্রমে তাদের ২,০০০তম এবং ৫,০০০তম রান করেছেন। মিসবাহ-উল-হক ষষ্ঠ ব্যাটসম্যান এবং পাকিস্তানের হয়ে ৯৯ রানের ইনিংস শেষ করা প্রথম অপরাজিত। ওয়েস্ট ইন্ডিজ টসে জিতে ব্যাটিংয়ের সিদ্ধান্ত নেয়। শাদাব খান (পাকিস্তান) তার টেস্ট অভিষেক হয়। ইয়াসির শাহ (পাকিস্তান) টেস্টে তার দশম পাঁচ উইকেট শিকার করেছেন। ওয়েস্ট ইন্ডিজের বিপক্ষে পাকিস্তানের মোট ৮১ রান ছিল তাদের সর্বনিম্ন স্কোর। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। প্রথম দিন ২১ ওভারের খেলা বৃষ্টির কারণে হেরে গেছে। হাসান আলী (পাকিস্তান) তার টেস্ট অভিষেক হয়। মিসবাহ-উল-হক ও ইউনুস খান (পাকিস্তান) উভয়ই তার শেষ আন্তর্জাতিক ম্যাচ খেলেছে। মোহাম্মদ আব্বাস (পাকিস্তান) টেস্ট ক্রিকেটে তার প্রথম পাঁচ-উইকেট নিয়েছিল। এটি ওয়েস্ট ইন্ডিজের পাকিস্তানের প্রথম টেস্ট সিরিজ জয়। ইএসপিএন ক্রিকইনফোতে সিরিজের পাতা (ইংরেজি)
কুমারজীব

কুমারজীব (সরলীকৃত চীনা: 鸠摩罗什; প্রথাগত চীনা: 鳩摩羅什; ফিনিন: Jiūmóluóshí; ওয়েড-জাইলস: Chiu1 mo2 lo2 shih2, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মাধ্যমক দর্শন সম্বন্ধে শিক্ষালাভ করেন। কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন। কুমারজীবের পিতা কুমারযান কাশ্মীর অঞ্চলের অধিবাসী ছিলেন, যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক তাকে বিবাহ করেন ও ৩৩৪ খ্রিষ্টাব্দে কুমারজীবের জন্ম হয়। কুমারজীবেবয়স যখন নয় বছর তখন জীবক তাকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন। তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন। Pollard, Elizabeth (২০১৫)। Worlds Together Worlds Apart। 500 Fifth Ave New York, NY: W.W. Norton Company Inc। পৃষ্ঠা 287। আইএসবিএন 978-0-393-91847-2।  Upinder Singh, A History of Ancient and Early Medieval India: From the Stone Age to the 12th Century, Pearson Education India (2008), p. 523 Moti Chandra, Trade and Trade Routes in Ancient India, Abhinav Publications (1977), p. 180 David Howard Smith, Chinese Religions From 1000 B.C. to the Present Day, Weidenfeld & Nicolson (1971), p. 115 Nattier, Jan. The Heart Sutra: A Chinese Apocryphal Text? ওয়েব্যাক মেশিনে আর্কাইভকৃত ২৯ অক্টোবর ২০১৩ তারিখে. Journal of the International Association of Buddhist Studies Vol. 15 (2), 153-223 (1992). Puri, B. N. Buddhism in Central Asia, Motilal Banarsidass Publishers Private Limited, Delhi, 1987 (2000 reprint) টেমপ্লেট:PD-old-text উইকিমিডিয়া কমন্সে কুমারজীব সংক্রান্ত মিডিয়া রয়েছে। গুটেনবের্গ প্রকল্পে কুমারজীব-এর সাহিত্যকর্ম ও রচনাবলী (ইংরেজি) কর্তৃক কাজ বা সম্পর্কে তথ্য কুমারজীব ইন্টারনেট আর্কাইভে
খুলনা টাইগার্স

খুলনা টাইগার্স হলো একটি ফ্র্যাঞ্চাইজি ক্রিকেট দল, যা একটি টি-টোয়েন্টি ক্রিকেট টুর্নামেন্ট বাংলাদেশ প্রিমিয়ার লিগে খুলনা বিভাগের প্রতিনিধিত্ব করে। বর্তমানে ফ্র্যাঞ্চাইজিটি মাইন্ডট্রি লিমিটেডের মালিকানাধীন। খুলনা রয়েল বেঙ্গলস প্রথম দুই আসরে খেলেছিল। ২০১২ সালের ১০ জানুয়ারি তারিখে, ওরিওন গ্রুপ $১.১০ মিলিয়ন মার্কিন ডলারের বিনিময়ে নিলামে জয়লাভ করে এর মালিকানা পায়। যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।  *  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।  *  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ। প্রধান কোচ - তালহা জুবায়ের দল স্পন্সর - প্রিমিয়ার ব্যাংক লিমিটেড "BPL to brand Bangladesh"। দ্য ডেইলি স্টার।  [১] ওয়েব্যাক মেশিনে আর্কাইভকৃত ২৭ অক্টোবর ২০১৬ তারিখে (ইংরেজি)
আব বন্দ জেলা

আব ব্যান্ড জেলা আফগানিস্তানের গজনী প্রদেশের একটি জেলা। ২০০২ সালে এই জেলার সংখ্যা গণনা করা হয় ৪১৩৪০ জন, যাদের অধিকাংশই পশতুন। আব ব্যান্ড কাবুল থেকে কান্দাহার যাওয়ার প্রধান সড়কের পাশে অবস্থিত। আব ব্যান্ড উত্তর ও দক্ষিণ আব এই দুই অংশে বিভক্ত। এই দুইটির মধ্যে রয়েছে একটি মরুভূমি এবং একটি নদী যা দক্ষিণের একটি উপাত্যকার দিকে প্রআাহিত হয়েছে। এই জেলার অধিকাংশই এখন তালেবানদের দখলে, শুধু জেলা সদরদপ্তরটি সরকারের অধীনে রয়েছে। এই জেলায় নির্মাণাধীন কোন প্রকল্প নেই, স্থানীয় লোকজন কাজের জন্য নিয়মিতভাবে পাকিস্তান এবং ইরান এ যায়। আব ব্যান্ড এ চার ধরনের জাতিগত গোষ্টী রয়েছে: বোদেন খাইল, না খাইল, মুল খাইল এবং সুরখাইল। আব ব্যান্ড সুমধুর আঙ্গুর এবং রজন এর জন্য বিখ্যাত যা বাণিজ্য ও বিনিময়ের জন্য গজনী শহর ও মুকুর জেলায় রপ্তানি করে থাকে। প্রতিবেশী গ্রাম এবং নিজেদের দৈনন্দিন জিনিসপত্র ক্রয় বিক্রয়ের জন্য এখানে একটি ছোট বাজার রয়েছে। বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে। এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধু পায়ে হেঁটে চলাচল করে। বাজারটি বাজি ও চাউনাই গ্রামের মাঝে অবস্থিত। এই জেলার লোকজন খুবই গরীব; শীতকালে বেচেঁ থাকার জন্য তারা কৃষি ক্ষেতে টানা ৬ মাস কঠোর পরিশ্রম করে। কারিজ হচ্ছে এখানকার পানির উৎস। ২০০০ সালে খরার সময় অধিকাংশ পানির উৎসই শুকিয়ে যায়। যাহোক, এখানে পাম্প মেশিন বসানোর ব্যাপারে এখানকার লোকজন রাজি নয় কারণ তা কারিজের এই অঞ্চলের বাকি অংশ শুকিয়ে ফেলবে। এখানে কোন প্রধান সড়ক নেই, বিশেষ করে দক্ষিণাঞ্চলে শীতকালের প্রায় দুই থেকে আড়াই মাস বরফ দ্বারা রাস্তা আচ্ছাদিত হয়ে পড়ে, তখন লোকজন শুধু পায়ে হেঁটে চলাচল করে। আব ব্যান্ড জেলায় অনেক পাহাড় পর্বত রয়েছে। এগুলোর মধ্যে অন্যতম হল খাজা লাল পাহাড়, জারকা, লাকা তেগা, খার খোস্তা পর্বত, জেগাই পাহাড় সহ আরো অনেক পাহাড় পর্বত। "District Profile" (পিডিএফ)। UNHCR। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০১৫।  UNHCR District Profile, accessed 2006-04-20 Map of Settlements[স্থায়ীভাবে অকার্যকর সংযোগ] AIMS, May 2002
মধ্যরাতের অশ্বারোহী

মধ্যরাতের অশ্বারোহী বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ। এটি ১৯৮২ খ্রিষ্টাব্দে প্রথম প্রকাশিত হয়। এটি তিন খণ্ডে সমাপ্ত ধারাবাহিক আত্মজীবনীর প্রথম খণ্ড। দ্বিতীয় ও তৃতীয় খণ্ডের শিরোনাম যথাক্রমে সত্যবাবু মারা গেছেন ও নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে লেখকের জীবনে ৩৩টি ছোট ঘটনা গল্পের ছলে লেখা হয়েছে। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী। সুমন, আরেফিন (জানুয়ারি ২৯, ২০১৫)। "মধ্যরাতের অশ্বারোহী"। prothom-alo.com। দৈনিক প্রথম আলো। সংগ্রহের তারিখ ১৪ অক্টোবর ২০১৬।
তিব্বত বিশ্ববিদ্যালয়

তিব্বত বিশ্ববিদ্যালয় হল তিব্বতের বৃহত্তম বিশ্ববিদ্যালয়। এর দুইটি ক্যাম্পাস রয়েছে: একটি লাসাতে এবং অপরটি নাইংচিতে। ১৯৫১ সালে তিব্বতি ক্যাডার কর্তৃক প্রতিষ্ঠিত সাধারণ শ্রেণিভুক্তরাই তিব্বত বিশ্ববিদ্যালয়ের অগ্রদূত ছিলেন। মে, ১৯৮৩ সালে পিআরসির স্টেট কাউন্সিল লাসার টীচার্স কলেজের উপর ভিত্তি করে আনুষ্ঠানিকভাবে তিব্বত বিশ্ববিদ্যালয়ের অনুমোদন দেয়। ২০ জুলাই, ১৯৮৫ সালে তিব্বত বিশ্ববিদ্যালয় প্রতিষ্ঠিত হয়। ১৯৯৯ সাল থেকে তিব্বত স্বায়ত্তশাসিত অঞ্চলের কলা অনুষদ, তিব্বত মেডিকেল কলেজ, তিব্বত ইনস্টিটিউট ফর ন্যাশনালিটিস এবং তিব্বত স্বায়ত্তশাসিত অঞ্চলের ফিন্যান্স অনুষদ তিব্বত বিশ্ববিদ্যালয়ের অন্তর্ভুক্ত হয়। এর ফলে বহুবিধ প্রাতিষ্ঠানিক বিষয়সমূহে পড়ার সুযোগ সৃষ্টি হয়। ২০০৮ সালের ডিসেম্বর মাসে এটি প্রধান বিশ্ববিদ্যালয়সমূহের জাতীয় ২১১ প্রকল্পের অধীনে চলে আসতে সমর্থ হয়। বিশ্ববিদ্যালয়ে প্রায় ৭৫০০জন শিক্ষার্থী অধ্যয়নরত আছে, যার প্রায় ২০% তিব্বতি শিক্ষা বিভাগের অন্তর্গত। এটি আন্তর্জাতিক এবং স্থানীয় উভয় পর্যায়ের শিক্ষার্থীদের কাছেই জনপ্রিয়। লাসায় অবস্থিত বিশ্ববিদ্যালয়ে ভবিষ্যতে তিব্বতবিদ্যায় গবেষণা করতে ইচ্ছুক এমন অনেকেই পড়াশোনা করছে। এখানে স্থানীয় ছাড়াও হ্যান জাতীয়তাধারী ৩৬১ জন এবং যুক্তরাষ্ট্র, জার্মানি, জাপান, সুইডেন, ইতালি, দক্ষিণ কোরিয়া প্রভৃতি দেশ থেকে আগত মোট ৩১ জন শিক্ষার্থী আছে। তিব্বত বিশ্ববিদ্যালয়ে পড়তে হলে তিব্বতি ভাষা শেখা বাধ্যতামূলক। তিব্বতি ভাষার উপর চার বছরের কোর্স চালু রয়েছে, যা পূর্বে তিন বছরের কোর্স হিসেবে পরিচালিত হত। বছরে দুইবার তিব্বতি ভাষার উপর শিক্ষার্থীদের দক্ষতা যাচাইয়ের জন্য পরীক্ষা নেওয়া হবে। ১৯৯৫ সালে এর প্রায় ৯২% শিক্ষার্থী ক্ষুদ্র জাতিগোষ্ঠীর অন্তর্গত ছিল। তিব্বতীয় জাতিগোষ্ঠী থেকে ছিল প্রায় ৯২%। লাসা ক্যাম্পাসে প্রায় ৮৬৩ জন কর্মচারী এবং ৫২৩ জন স্থায়ী শিক্ষক নিযুক্ত আছেন। ৩২৭ জন তিব্বতি শিক্ষক আছেন, যা মোট শিক্ষকের ৬২.৫% এবং ১৪,০২০ জন শিক্ষার্থী রয়েছেন। এতে মোট ১১টি কলেজ আছে: কলা অনুষদ, বিজ্ঞান, প্রকৌশল, কৃষিবিদ্যা, চিকিৎসা কলেজ, অর্থনীতি ও ব্যবস্থাপনা অনুষদ, পর্যটন ও বিদেশী ভাষা অনুষদ, কলা, টীচার্স কলেজ, শিক্ষাপরিচালনা অনুষদ, কেন্দ্রীয় বেতার ও টিভি তিব্বত ইনস্টিটিউট। এখানে তিব্বতীয় শব্দ সাহিত্য, তিব্বতীয় ইতিহাস, তিব্বতীয় শিল্প, পাবলিক অ্যাফেয়ার্স ব্যবস্থাপনা, বাস্তুতন্ত্র, শস্য আবাদ ও পশুরোগ দূরীকরণ, সঙ্গীতবিদ্যা - এই মোট আটটি বিষয়ে স্নাতকোত্তর সম্পন্ন করা যায়। পরবর্তীতে বিশ্ববিদ্যালয়টি দক্ষিণ চীনের সিচুয়ান প্রদেশের চেংড়ুতে অবস্থিত সিচুয়ান বিশ্ববিদ্যালয়ের সাথে মিলিতভাবে তিব্বতবিদ্যা বিষয়ের উপর পিএইচডি কর্মসূচীও চালু করে। Zhang, Cheryl (২০০৮-১১-১২)। "Tibet University witnesses to development of TAR education"। China Tibet Information Center। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১০-১১-১৯।  "Tibet University World's Biggest Cradle of Tibetan Studies"। জিনহুয়া। ২০০৪-০৬-১৪। সংগ্রহের তারিখ ২০১০-১১-১৯।  "University Launches Degree Exams on Tibetan Language"। People's Daily। ২০০২-০৪-২৭। ২০১১-০৯-২৯ তারিখে মূল থেকে আর্কাইভ করা। সংগ্রহের তারিখ ২০১১-০৮-১৫।  সাউটম্যান, ব্যারি (১৯৯৯)। "Expanding Access to Higher Education for China's National Minorities: Policies of Preferential Admissions"। Postiglione, জেরার্ড। China's National Minority Education: Culture, Schooling, and Development। সাইকোলজি প্রেস। পৃষ্ঠা ১৮৭।  দাপ্তরিক ওয়েবসাইট (চীনা) টেমপ্লেট:প্রকল্প ২১১
হোক্কাইদো সম্প্রচার

হোক্কাইদো সম্প্রচার কোং লিমিটেড (北海道放送株式会社, Hokkaido Hōsō Kabushiki-gaisha), এছাড়াও এটি HBC হিসাবে পরিচিত যা একটি জাপানি সম্প্রচারক। এটি জাপান নিউজ নেটওয়ার্ক(JNN) সঙ্গে সম্বন্ধযুক্ত একটি সম্প্রচার ব্যবস্থা। এদের প্রধান কার্যালয় দপ্তরটি হোক্কাইদোর মধ্যে অবস্থিত। এইচবিসি প্রথম প্রতিষ্ঠিত হয় ৩০ নভেম্বর,১৯৫১ সালে। রেডিও সম্প্রচার আনুষ্ঠানিকভাবে শুরু করে ১০ মার্চ, ১৯৫২ সালে এবং হোক্কাইদো প্রথম বাণিজ্যিক টেলিভিশন স্টেশন হিসাবে টিভি সম্প্রচার করে ১ এপ্রিল, ১৯৫৭ সালে। ৩০ নভেম্বর, ১৯৫১: এইচবিসি প্রতিষ্ঠিত হয়। ১৯ জানুয়ারি, ১৯৫২: এইচবিসি পরীক্ষা সম্প্রচার করা হয়। ১০ মার্চ, ১৯৫২: নিয়মিত বেতার সম্প্রচার আরম্ভ। ১৯৫৪: টিভি সংক্রান্ত পরীক্ষা হোক্কাইদোতে পরিচালিত হয়। ১ এপ্রিল , ১৯৫৭: নিয়মিত টিভি সম্প্রচার আরম্ভ। আগস্ট ১৯৫৯: এইচবিসি(HBC) জেএনএন (JNN) এর সঙ্গে একটি একচেটিয়া চুক্তি। ১৮ মার্চ, ১৯৬৬: রঙিন সম্প্রচার আরম্ভ। ১ জুন, ২০০৬: ডিজিটাল ভৌম সম্প্রচারের আরম্ভ। ২৪ জুন, ২০১১: এনালগ ভৌম সম্প্রচারের শেষ হয়। টিভি: জাপান নিউজ নেটওয়ার্ক (JNN) রেডিও: জাপান রেডিও নেটওয়ার্ক (PRN), জাতীয় রেডিও নেটওয়ার্ক (NRN) 'সাপ্পোরো (প্রধান সম্প্রচার কেন্দ্র) JOHR টিভি ১CH' হকোদাতে JOHO-টিভি ৬ch আসাহিকাওয়া JOHE-টিভি ১১ch ওবিহিরো JOHW-টিভি ৬ch কুশিরো JOQL-টিভি ১১ch আবাশিরি JOQM-টিভি ১CH কিতামি JOQM-টিভি ৫৩ch মুরোরান JOQF-টিভি ১১ch 'সাপ্পোরো (প্রধান সম্প্রচার কেন্দ্র) JOHR -DTV ১৯ch' হকদাতে JOHR-DTV ১৭ch আসাহিকাওয়া JOHR-DTV ১৯ch ওবিহিরো JOHR-DTV ১৯ch কুশিরো JOHR-DTV ১৯ch আবাশিরি JOHR-DTV ১৯ch কিতামি JOHR-DTV ৩২ch মুরোরান JOHR-DTV ২২ch 'সাপ্পোরো (প্রধান সম্প্রচার কেন্দ্র) JOHO ১২৮৭ kHz ' হকদাতে JOHO ৯০০ kHz আসাহিকাওয়া JOHE ৮৬৪ kHz ওবিহিরো JOHW ১২৬৯ kHz কুশিরো JOQL ১৪০৪ kHz আবাশিরি JOQM ১৪৪৯ kHz কিতামি JOQN ৮০১ kHz মুরোরান JOQF ৮৬৪ kHz টেলিভিশন রেডিও সাপ্পোরো টেলিভিশন সম্প্রচার (STV) হোক্কাইদো টেলিভিশন সম্প্রচার (HTB) হোক্কাইদো সাংস্কৃতিক সম্প্রচার (uhb) টিভি হোক্কাইদো (TVh) উইকিমিডিয়া কমন্সে হোক্কাইদো সম্প্রচার সংক্রান্ত মিডিয়া রয়েছে। এইচবিসি অফিসিয়াল সাইট
সত্যবাবু মারা গেছেন

সত্যবাবু মারা গেছেন বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ, মধ্যরাতের অশ্বারোহী সিরিজে দ্বিতীয় বই। এটি ১৯৮৪ সালে প্রথম প্রকাশিত হয়। এর পরবর্তী ও শেষ খন্ডের নাম নন্দনে নন্দিনী। লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী। ওয়াসিফ, ফারুক (২৭-০৪-২০১২)। "'সত্যবাবু মারা গেছেন?'"। prothom-alo.com।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
তিব্বত মিনজু বিশ্ববিদ্যালয়

তিব্বত মিনজু বিশ্ববিদ্যালয় (চীনা: 西藏民族大学), তিব্বত ইউনিভার্সিটি ফর ন্যাশনালিটিস নামেও পরিচিত, হল একটি চীনা বিশ্ববিদ্যালয় যা জাতিতাত্ত্বিক গোষ্ঠী, বিশেষ করে তিব্বতিদের শিক্ষিত করে তোলার জন্য় প্রতিষ্ঠিত হয়। তিব্বত স্বায়ত্তশাসিত অঞ্চলভুক্ত হলেও বিশ্ববিদ্যালয়টির অবস্থান প্রাদেশিক রাজধানী জি'আন এর নিকটবর্তী সানজাই প্রদেশের জিয়ানইয়াং শহরে। ১৯৫৮ সালে তিব্বত পাবলিক স্কুল হিসেবে তিব্বত মিনজু বিশ্ববিদ্যালয় প্রতিষ্ঠিত হয়। তিব্বত স্বায়ত্তশাসিত অঞ্চলের সরকার কর্তৃক প্রতিষ্ঠিত প্রথম বিশ্ববিদ্যালয় এটি। ১৯৬৫ সালে বিশ্ববিদ্যালয়টি বর্তমানের নামধারণ করে। বিশ্ববিদ্যালয়টিতে প্রায় ৯,৪০০ জন শিক্ষার্থী রয়েছে, যার অর্ধেকেরও বেশি তিব্বতিসহ বিভিন্ন ক্ষুদ্র জাতিগোষ্ঠীর অন্তর্গত। এর অনুষদের সদস্যসংখ্যা ১,১০৫। বিশ্ববিদ্যালয়টি প্রায় ৪৩টি স্নাতকশ্রেণির এবং ২০টি স্নাতকোত্তর পর্যায়ের ডিগ্রী দিয়ে থাকে। বাসাং; তিব্বত স্বায়ত্তশাসিত অঞ্চলের প্রাক্তন সহ-সভাপতি লোসাং জামকান; তিব্বত স্বায়ত্তশাসিত অঞ্চলের সভাপতি বিশ্ববিদ্যালয়টিতে মূল ভবন, ল্যাবরেটরি ভবন, অফিস ভবন, লেকচার হল ইত্যাদি স্থাপনা রয়েছে। "About the university" (Chinese ভাষায়)। Tibet Minzu University। ২০১০-০৭-০২ তারিখে মূল থেকে আর্কাইভ করা। সংগ্রহের তারিখ ২০১৩-০২-১৮। উদ্ধৃতি শৈলী রক্ষণাবেক্ষণ: অচেনা ভাষা (link) "বাসাং" (চীনা ভাষায়)। জাতীয় চেংছি বিশ্ববিদ্যালয়। ২০১৫-০৬-০৫। ২০১৬-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৬-১১-০১।  "洛桑江村简历" [লোসাং জামকানের জীবনী] (চীনা ভাষায়)। জিনহুয়া নিউজ এজেন্সি। সংগ্রহের তারিখ ২০১৩-০৫-০৮।